KIRJALLINEN KYSYMYS E-2555/02 esittäjä(t): Rosa Miguélez Ramos (PSE) komissiolle. Kaasunkäsittelylaitoshankkeen turvallisuusongelmat Ría de Ferrolissa.



Virallinen lehti nro 155 E , 03/07/2003 s. 0031 - 0032



KIRJALLINEN KYSYMYS E-2555/02 esittäjä(t): Rosa Miguélez Ramos (PSE) komissiolle (13. syyskuuta 2002) Aihe: Kaasunkäsittelylaitoshankkeen turvallisuusongelmat Ría de Ferrolissa Useat kansalaisjärjestöt esittivät 5. marraskuuta 2002 komissiolle valituksen (Ref. - 2001/5221 SG (2001) a/13049), jonka mukaan Espanjan Kuningaskunta ei ole noudattanut Euroopan yhteisön säännöstöä käsitellessään ja myöntäessään tarvittavat luvat nesteytettyä maakaasua valmistavan laitoksen rakentamista varten Ría de Ferroliin, La Coruñaan. Espanjan valtion virallisessa lehdessä julkaistiin 24. heinäkuuta 2002 Espanjan hallituksen myöntämä lupa rakentaa kyseinen laitos. Ehtona oli kuitenkin kaikkien turvallisuusvaatimusten täyttämisen takaaminen myöhemmässä vaiheessa. Ferrolin kaupunginhallitus on vastikään hakenut muutosta kyseiseen lupapäätökseen, sillä se katsoo, että kaasunkäsittelylaitoksen rakentaminen suunniteltuun sijaintipaikkaan saattaisi väestön vakavaan vaaraan. Laitoksen mahdollinen rakentaminen ilman, että rakennusyritys olisi taannut noudattavansa Seveso-turvallisuusmääräyksiä ja erityisesti säädöksiä, jotka koskevat laitoksen sijoittamista tietylle etäisyydelle asutuskeskuksista, aiheuttaa alueella ymmärrettävästi suurta huolta. Levottomuutta aiheuttaa myös rakennusyrityksen piittaamattomuus turvallisuusmääräyksistä, jotka koskevat laitosta palvelevien metaanikaasua kuljettavien alusten käsittelyä ja kiinnityspaikkoja. Myöskään ei ole tehty direktiivien 85/337/ETY(1) ja 97/11/EY(2) mukaista tutkimusta ympäristövaikutuksista huolimatta siitä, että laitoksella harjoitettava toiminta on olennaisesti vaarallista. Onko komissiolle selvää, että rakennusyritys Reganosan ehdottama hanke ei voi täyttää eurooppalaisia ja kansainvälisiä turvallisuusmääräyksiä, joita kaasunkäsittelylaitosten ja niitä palvelevien satamien on noudatettava? (1) EYVL L 175, 5.7.1985, s. 40. (2) EYVL L 73, 14.3.1997, s. 5. Margot Wallströmin komission puolesta antamayhteinen vastauskirjallisiin kysymyksiin P-2541/02 ja E-2555/02 (15. lokakuuta 2002) Komissio on tietoinen parlamentin jäsenen esiin tuomista seikoista. Komissio on itse asiassa päättänyt aloittaa viitteellä 2001/2141 kirjatun asian tutkimisen Patricia McKennan kirjallisen kysymyksen E-1310/01, Laura González Álvarezin kirjallisen kysymyksen E-1359/01 sekä kysyjän oman kirjallisen kysymyksen E-1379/01(1) perusteella. Asiaa tutkiessaan komissio on kääntynyt kahdesti Espanjan viranomaisten puoleen varmistaakseen, että tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annettua neuvoston direktiiviä 85/337/ETY(2) ja vaarallisista aineista aiheutuvien suuronnettomuusvaarojen torjunnasta 16. joulukuuta 1996 annettua neuvoston direktiiviä 96/82/EY(3) (Seveso-direktiivi) sovelletaan moitteettomasti. Espanjan viranomaisten tuorein vastaus on parhaillaan komission tarkasteltavana. Asiaa käsitellään Espanjan viranomaisten kanssa ensi lokakuussa kahdenvälisessä kokouksessa, jossa on tarkoitus tehdä tilannekatsaus tiettyihin ympäristöalaa koskeviin kanteisiin ja rikkomisiin. Peustamissopimuksen valvojan tehtävässään komissio toteuttaa tarvittavat toimenpiteet sen varmistamiseksi, että yhteisön lainsäädäntöä noudatetaan mainituissa tapauksissa. (1) EYVL C 350 E, 11.12.2001. (2) EYVL L 175, 5.7.1985, sellaisena kuin se on muutettuna 3. maaliskuuta 1997 annetulla neuvoston direktiivillä 97/11/EY, EYVL L 73, 14.3.1997. (3) EYVL L 10, 14.1.1997.